JEGYZŐKÖNYV

 Délegyháza Község Önkormányzat Polgármesterének 2020. december 07-én hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A vészhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pontok vonatkozásában döntött:

1. **2021. évi igazgatási szünet elrendelése**
2. **Testépítő Sportegyesület bérleti szerződése**
3. Délegyháza Község Önkormányzatának Polgármestere az első napirendi pont tekintetében az alábbi rendeletet alkotta:

**Délegyháza Község Önkormányzata Képviselő-testületének**

**28/2020. (XII.7.) önkormányzati rendelete**

**a 2021. évi igazgatási szünet elrendeléséről**

Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, Délegyháza Község Önkormányzat Képviselő-testülete jogkörében eljárva a közszolgálati tisztviselőkről szóló 2011. évi CXCIX. törvény 232. § (3) bekezdésében kapott felhatalmazás alapján, az Alaptörvény 32. cikk (1) bekezdés a) és c) pontjában meghatározott feladatkörében eljárva a következőket rendeli el:

**1. §** A rendelet hatálya kiterjed a Délegyházi Polgármesteri Hivatalban (a továbbiakban: Hivatal) foglalkoztatott valamennyi köztisztviselőre, ügykezelőre és munkavállalóra.

**2. §** A Képviselő-testület a rendes szabadság kiadására igazgatási szünetet rendel el, és a Hivatal 2021. évi munkarendjében

a) a nyári igazgatási szünet 2021. július 26. napjától – 2021. augusztus 6. napjáig,

b) a téli igazgatási szünet 2021. december 23. napjától – 2021. december 30. napjáig

tart.

**3.§** Az igazgatási szünet ideje alatt a Polgármesteri Hivatal köztisztviselői, ügykezelői és munkavállalói részére a rendes szabadságot ki kell adni, illetve a rendes szabadságot ki kell venni.

**4. §** A jegyző az igazgatási szünet idejére, az Önkormányzat működéséhez feltétlenül szükséges halaszthatatlan feladat elvégzése érdekében, a rendes szabadság kivétele alól részben vagy egészben felmentést adhat, a halaszthatatlan feladat elvégzéséről a megfelelő módon gondoskodik.

**5.§** Ez a rendelet a kihirdetését követő napon lép hatályba és 2021. december 31. napján hatályát veszti.

1. Délegyháza Község Önkormányzatának Polgármestere a második napirendi pont tekintetében az alábbi határozatot hozta:

**248/2020.(XII.07.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva a Délegyházi Testépítő Sportegyesület és az Önkormányzat között a 2337 Délegyháza, Szabadság tér 9. szám alatti (73 hrsz-ú) nem lakás céljára szolgáló ingatlan kb. 100 m2 alapterületű helyiségének (edzőteremnek) a bérletére létrejött helyiségbérleti szerződésben meghatározott bérleti díjat 2021. évre nem kívánja megemelni.**

**Határidő: azonnal**

**Felelős: Polgármester, jegyző**

k.m.f.

 dr. Riebl Antal dr. Molnár Zsuzsanna

 polgármester jegyző